Document ID: 31998R2783

ΚΑΝΟΝΙΣΜΟΣ (ΕΚ) αριθ. 2783/98 ΤΗΣ ΕΠΙΤΡΟΠΗΣ της 22ας Δεκεμβρίου 1998 για την τροποποίηση του κανονισμού (ΕΚ) αριθ. 1524/98 όσον αφορά τις λεπτομέρειες εφαρμογής σχετικές με τα ειδικά μέτρα τα οποία ελήφθησαν υπέρ των γαλλικών υπερποντίων διαμερισμάτων στους τομείς των οπωροκηπευτικών, των φυτών και ανθέων και τον καθορισμό του κατά πρόβλεψη ισολογισμού ανεφοδιασμού για το 1999
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3763/91 του Συμβουλίου, της 16ης Δεκεμβρίου 1991, σχετικά με τα ειδικά μέτρα που αφορούν ορισμένα γεωργικά προϊόντα υπέρ των γαλλικών υπερποντίων διαμερισμάτων (1), όπως τροποποιήθηκε τελευταία από τον κανονισμό (ΕΚ) αριθ. 2598/95 (2), και ιδίως το άρθρο 2 παράγραφος 6,
Εκτιμώντας:
ότι οι κοινές λεπτομέρειες εφαρμογής του ειδικού καθεστώτος ανεφοδιασμού των ΓΥΔ σε ορισμένα γεωργικά προϊόντα καθορίζονται από τον κανονισμό (ΕΟΚ) αριθ. 131/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1736/96 (4), και ότι ο κανονισμός (ΕΚ) αριθ. 1524/98 της Επιτροπής (5) θέσπισε τις συμπληρωματικές λεπτομέρειες εφαρμογής του καθεστώτος ανεφοδιασμού σε μεταποιημένα οπωροκηπευτικά, καθώς και τον κατά πρόβλεψη ισολογισμό, καθορίζοντας τις ποσότητες οι οποίες μπορούν να τύχουν του ειδικού καθεστώτος ανεφοδιασμού για την περίοδο από 1ης Ιουλίου έως 31 Δεκεμβρίου 1998 7
ότι ποσότητες προϊόντων οι οποίες τυγχάνουν του ειδικού καθεστώτος ανεφοδιασμού καθορίζονται στο πλαίσιο των κατά πρόβλεψη ισολογισμών που καταρτίζονται σε τακτά χρονικά διαστήματα και αναθεωρούνται συναρτήσει των βασικών αναγκών των αγορών και λαμβάνοντας υπόψη τις τοπικές παραγωγές και τα παραδοσιακά ρεύματα συναλλαγών καθώς και τις ανάγκες της αγοράς των ΓΥΔ για το 1999 οδηγεί στην κατάρτιση ενός κατά πρόβλεψη ισολογισμού σύμφωνα με το παράρτημα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το μέρος Α του παραρτήματος Ι του κανονισμού (ΕΚ) αριθ. 1524/98 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1998.

Labels: 17
19
3
6
18